యోహాను 11 TEL - బేతనియ గ్రామానికి చెందిన లాజరుకు జబ్బు - Bible Search
యోహాను 10 యోహాను 12
లాజరు చనిపోయి బ్రతకడం
1బేతనియ గ్రామానికి చెందిన లాజరుకు జబ్బు చేసింది. మరియ, మార్త అతని సోదరీలు. 2ఈ మరియే ప్రభువు పాదాలకు అత్తరు పూసి తన తల వెంట్రుకలతో తుడిచిన మరియ. 3అప్పుడు ఆ అక్క చెల్లెళ్ళు, "ప్రభూ, నువ్వు ప్రేమించే వాడికి జబ్బు చేసింది" అని యేసుకు కబురు పంపించారు.
4యేసు అది విని, "ఈ జబ్బు చావు కోసం రాలేదు. దీని ద్వారా దేవుని కుమారుడికి మహిమ కలిగేలా దేవుని మహిమ కోసమే వచ్చింది" అన్నాడు. 5మార్తను, ఆమె సోదరిని లాజరును యేసు ప్రేమించాడు. 6లాజరు జబ్బు పడ్డాడని యేసు విని కూడా తాను ఉన్న చోటనే ఇంకా రెండు రోజులు ఉండిపోయాడు.
7దాని తరువాత ఆయన తన శిష్యులతో, "మనం మళ్ళీ యూదయకు వెళ్దాం పదండి" అన్నాడు. 8ఆయన శిష్యులు ఆయనతో, "రబ్బీ, ఇంతకు ముందే యూదులు నిన్ను రాళ్ళతో కొట్టే ప్రయత్నం చేశారు కదా, అక్కడికి మళ్ళీ వెళ్తావా?" అని అన్నారు.
9అందుకు యేసు జవాబిస్తూ, "పగలు పన్నెండు గంటల వెలుగు ఉండదా? ఒకడు పగటి వేళ నడిస్తే తడబడడు. ఎందుకంటే అతడు వెలుగులో అన్నీ చూస్తాడు. 10అయితే ఒకడు రాత్రివేళ నడిస్తే అతనిలో వెలుగు లేదు కాబట్టి తడబడతాడు" అని చెప్పాడు.
11యేసు ఈ సంగతులు చెప్పిన తరువాత వారితో ఇలా అన్నాడు, "మన స్నేహితుడు లాజరు నిద్రపోయాడు. అతన్ని నిద్ర లేపడానికి వెళ్తున్నాను." 12అందుకు శిష్యులు ఆయనతో, "ప్రభూ, అతడు నిద్రపోతూ ఉంటే బాగుపడతాడు" అన్నారు. 13యేసు అతని చావు గురించి మాట్లాడాడు గాని వారు నిద్రలో విశ్రాంతి తీసుకోవడం గురించి అయన మాట్లాడుతున్నాడు అని అనుకున్నారు.
14అప్పుడు యేసు వారితో స్పష్టంగా, "లాజరు చనిపోయాడు. 15నేను అక్కడ లేకపోవడాన్ని బట్టి సంతోషిస్తున్నాను. ఇది మీ కోసమే. మీకు నమ్మకం కలగడానికే. అతని దగ్గరకి వెళ్దాం పదండి" అన్నాడు. 16దిదుమ అనే మారుపేరున్న తోమా, "యేసుతో చనిపోవడానికి మనం కూడా వెళ్దాం పదండి" అని తన తోటి శిష్యులతో అన్నాడు.
17యేసు అక్కడికి చేరుకుని, అప్పటికే నాలుగు రోజులుగా లాజరు సమాధిలో ఉన్నాడని తెలుసుకున్నాడు. 18బేతనియ యెరూషలేముకు దగ్గరే. సుమారు మూడు కిలోమీటర్ల దూరం ఉంటుంది. 19చాలామంది యూదులు మార్త, మరియలను వారి సోదరుని విషయం ఓదార్చడానికి వచ్చి, అక్కడ ఉన్నారు. 20అప్పుడు మార్త, యేసు వస్తున్నాడని విని ఆయనను ఎదుర్కోడానికి వెళ్ళింది గాని మరియ ఇంట్లోనే ఉండిపోయింది.
21అప్పుడు మార్త యేసుతో, "ప్రభూ, నువ్వు ఇక్కడ ఉండి ఉంటే, నా సోదరుడు చనిపోయేవాడు కాదు, 22ఇప్పుడైనా నువ్వు దేవుణ్ణి ఏమడిగినా దేవుడు నీకు ఇస్తాడని నాకు తెలుసు" అంది. 23యేసు ఆమెతో, "నీ సోదరుడు మళ్ళీ బతికి లేస్తాడు" అన్నాడు. 24మార్త ఆయనతో, "చివరి రోజున పునరుత్థానంలో బతికి లేస్తాడని నాకు తెలుసు" అంది.
25అందుకు యేసు, "పునరుత్థానం, జీవం నేనే. నన్ను నమ్మినవాడు చనిపోయినా మళ్ళీ బతుకుతాడు, 26బతికి ఉండి నన్ను నమ్మిన వారు ఎప్పుడూ చనిపోరు. ఇది నువ్వు నమ్ముతున్నావా?" అన్నాడు. 27ఆమె, "అవును ప్రభూ, నువ్వు లోకానికి రావలసిన దేవుని కుమారుడవైన క్రీస్తువి అని నమ్ముతున్నాను" అని ఆయనతో చెప్పింది.
28ఈ మాట చెప్పిన తరువాత ఆమె వెళ్ళి ఎవరికీ తెలియకుండా తన సోదరి మరియను పిలిచి, "బోధకుడు ఇక్కడ ఉన్నాడు, నిన్ను పిలుస్తున్నాడు" అంది. 29మరియ అది విన్నప్పుడు, త్వరగా లేచి యేసు దగ్గరికి వెళ్ళింది.
30యేసు ఇంకా గ్రామంలోకి రాలేదు. మార్తను కలుసుకున్న చోటే ఉన్నాడు. 31మరియతో ఇంట్లో ఉండి ఆమెను ఓదారుస్తున్న యూదులు ఆమె త్వరగా లేచి బయటకు వెళ్ళడం చూసి ఆమె వెంట వెళ్ళారు. ఆమె ఏడవడానికి సమాధి దగ్గరికి వెళ్తూ ఉందని వారు అనుకున్నారు. 32అప్పుడు మరియ యేసు ఉన్న చోటికి వచ్చి, ఆయనను చూసి ఆయన కాళ్ళ మీద పడి, "ప్రభూ, నువ్వు ఇక్కడ ఉండి ఉంటే, నా సోదరుడు చనిపోయేవాడు కాదు" అంది.
33ఆమె ఏడవడం, ఆమెతో వచ్చిన యూదులు కూడా ఏడవడం యేసు చూసినప్పుడు, ఆయన కలవరంతో ఆత్మలో మూలుగుతూ, "అతణ్ణి ఎక్కడ పెట్టారు?" అన్నాడు. 34వారు, "ప్రభూ, వచ్చి చూడు" అన్నారు. 35యేసు ఏడ్చాడు. 36అప్పుడు యూదులు, "ఆయన లాజరును ఎంతగా ప్రేమించాడో చూడండి" అని చెప్పుకున్నారు. 37వారిలో కొంతమంది, "ఆయన గుడ్డివారి కళ్ళు తెరిచాడు కదా, ఇతను చనిపోకుండా చెయ్యలేడా?" అన్నారు.
లాజరు సమాధి దగ్గర యేసు
38యేసు తనలో తాను మూలుగుతూ ఆ సమాధి గుహ దగ్గరికి వెళ్ళాడు. ఒక రాయి దానికి అడ్డంగా నిలబెట్టి ఉంది. 39యేసు, "ఆ రాయి తీసి వెయ్యండి" అన్నాడు. చనిపోయిన లాజరు సోదరి మార్త యేసుతో, "ప్రభూ, ఇప్పటికి నాలుగు రోజులయ్యింది. శరీరం కుళ్ళిపోతూ ఉంటుంది" అంది. 40యేసు ఆమెతో, "నువ్వు నమ్మితే, దేవుని మహిమను చూస్తావని నేను నీతో చెప్పలేదా?" అన్నాడు.
41కాబట్టి వారు ఆ రాయి తీసి వేశారు. యేసు పైకి చూస్తూ, "తండ్రీ, నా ప్రార్థన విన్నందుకు నీకు కృతజ్ఞతలు. 42నువ్వు నా ప్రార్థన ఎప్పుడూ వింటావని నాకు తెలుసు. కాని, నా చుట్టూ నిలుచుని ఉన్న ఈ ప్రజలు నువ్వు నన్ను పంపించావని నమ్మాలని ఈ మాట పలికాను" అన్నాడు.
43ఆయన ఈ మాట చెప్పిన తరువాత పెద్ద స్వరంతో కేక వేసి, "లాజరూ, బయటికి రా!" అన్నాడు. 44అప్పుడు చనిపోయినవాడు కాళ్ళు చేతులు సమాధి బట్టలతో చుట్టి ఉండగా బయటికి వచ్చాడు. అతని ముఖానికి ఒక బట్ట చుట్టి ఉంది. అప్పుడు యేసు వారితో, "అతని కట్లు విప్పి, అతణ్ణి వెళ్ళనివ్వండి" అన్నాడు.
బేతని మరియ స్నేహితులు యేసుపై విశ్వాసముంచడం (లూకా 10:38-42. యోహాను 12:1-7)
45అప్పుడు మరియ దగ్గరికి వచ్చిన యూదుల్లో చాలామంది యేసు చేసింది చూసి ఆయనను నమ్మారు. 46కాని, వారిలో కొంతమంది వెళ్ళి యేసు చేసిన పనులు పరిసయ్యులకు చెప్పారు.
47 యేసును సంహరించాలని పరిసయ్యుల కుట్ర
47అప్పుడు ముఖ్య యాజకులు, పరిసయ్యులు, మహా సభను సమావేశపరిచి, "మనం ఏం చేద్దాం? ఈ మనిషి అనేక సూచక క్రియలు చేస్తున్నాడే, 48మనం ఇతన్ని ఇలాగే వదిలేస్తే, అందరూ ఇతన్నే నమ్ముతారు. రోమీయులు వచ్చి మన భూమినీ, మన రాజ్యాన్నీ, రెంటినీ తీసుకుపోతారు" అన్నారు.
49అయితే, వారిలో ఒకడు, ఆ సంవత్సరం ప్రధాన యాజకుడిగా ఉన్న కయప వారితో, "మీకేమీ తెలియదు. 50మన జాతి అంతా నాశనం కాకుండా ఉండాలంటే ఒక్క మనిషి ప్రజలందరి కోసం చనిపోవడం మీకు లాభం అన్నది మీరు అర్థం చేసుకోవడం లేదు" అన్నాడు. 51అతడు తనంతట తానే ఈ విధంగా చెప్పలేదు గానీ ఆ సంవత్సరం ప్రధాన యాజకుడిగా ఉన్నాడు కాబట్టి, జాతి అంతటి కోసం యేసు చనిపోవాలని అతడు ప్రవచించాడు. 52ఆ జాతి కోసం మాత్రమే కాకుండా, వివిధ ప్రాంతాల్లోకి చెదరిపోయిన దేవుని పిల్లల్ని ఒకటిగా సమకూర్చేలా యేసు చనిపోవాలని అతడు ప్రవచించాడు. 53కాబట్టి, ఆ రోజు నుండి యేసును ఎలా చంపాలా అని వారు ఆలోచన చేస్తూ వచ్చారు.
54అందుచేత యేసు అప్పటినుంచి యూదుల్లో బహిరంగంగా తిరగకుండా, అక్కడనుంచి వెళ్ళి అరణ్య ప్రాంతానికి దగ్గరగా ఉన్న ఎఫ్రాయిము అనే గ్రామంలో తన శిష్యులతో కలిసి ఉన్నాడు. 55యూదుల పస్కా పండగ దగ్గర పడింది. చాలా మంది ప్రజలు తమను తాము శుద్ధి చేసుకోడానికి పండగకు ముందే గ్రామాలనుంచి యెరూషలేముకు వచ్చారు. 56వారు యేసు కోసం చూస్తున్నారు. దేవాలయంలో నిలబడి, ఒకరితో ఒకరు ఇలా మాట్లాడుకుంటున్నారు, "మీరేమంటారు? ఆయన పండగకు రాడా?"
57యేసు ఎక్కడ ఉన్నది ఎవరికైనా తెలిస్తే, తాము ఆయనను పట్టుకోవడం కోసం, వారికి తెలియజేయాలని ముఖ్య యాజకులు, పరిసయ్యులు, ఒక ఆజ్ఞ జారీ చేశారు.
yohanu 11 TEL - betaniya graamaaniki chendina lajaruku jabbu - Bible Search
yohanu 10 yohanu 12
lajaru chanipoyi bratakadam
1betaniya graamaaniki chendina lajaruku jabbu chesindi. mariya, maarta athani sodareelu. 2ee mariye prabhuvu paadaalaku attaru puusi tana tala ventrukalatho tudichina mariya. 3appudu aa akka chellellu, "prabhoo, nuvvu preminche vaadiki jabbu chesindi" ani yesuku kaburu pampinchaaru.
4yesu adhi vini, "ee jabbu chaavu kosam raledu. deeni dwara devuni kumarudiki mahima kaligela devuni mahima kosame vachindi" annadu. 5maartanu, aame sodarini lajarunu yesu preminchaadu. 6lajaru jabbu paddaadani yesu vini kuudaa taanu unna chotane inka rendu rojulu undipoyaadu.
7daani taruvaata aayana tana shishyulatho, "manam mallee yoodayaku veldaam padandi" annadu. 8aayana shishyulu aayanatho, "rabbi, intaku munde yoodulu ninnu raallatho kotte prayatnam chesaru kada, akkadiki mallee veltava?" ani annaru.
9anduku yesu javaabistuu, "pagalu pannendu gantala velugu undadaa? okadu pagati vaela nadiste tadabadadu. endukante atadu velugulo annee chustadu. 10ayithe okadu raatrivela nadiste athanilo velugu ledu kabatti tadabadataadu" ani cheppaadu.
11yesu ee sangatulu cheppina taruvaata vaaritho ilaa annadu, "mana snehitudu lajaru nidrapoyaadu. atanni nidra lepadaniki veltunnaanu." 12anduku shishyulu aayanatho, "prabhoo, atadu nidrapotuu unte bagupadatadu" annaru. 13yesu athani chaavu gurinchi matladadu gaani vaaru nidralo vishraanti teesukovadam gurinchi ayana matladutunnadu ani anukunnaru.
14appudu yesu vaaritho spashtamgaa, "lajaru chanipoyadu. 15nenu akkada lekapovadanni batti santoshistunnaanu. idhi mee kosame. meeku nammakam kalagadaanike. athani daggaraki veldaam padandi" annadu. 16diduma ane maaruperunna toma, "yesutho chanipovadaniki manam kuudaa veldaam padandi" ani tana thoti shishyulatho annadu.
17yesu akkadiki cherukuni, appatike naalugu rojulugaa lajaru samaadhilo unnaadani telusukunnadu. 18betaniya yerushalemuku daggare. sumaru moodu kilometerla dooram untundi. 19chaalaamandi yoodulu maarta, mariyalanu vaari sodaruni vishayam odaarchadaaniki vachi, akkada unnaaru. 20appudu maarta, yesu vastunnaadani vini aayananu edurkodaniki vellindi gaani mariya intlone undipoyindi.
21appudu maarta yesutho, "prabhoo, nuvvu ikkada undi unte, naa sodarudu chanipoyevadu kaadu, 22ippudaina nuvvu devunni emadigina devudu neeku istaadani naaku telusu" andi. 23yesu aametho, "nee sodarudu mallee batiki lestadu" annadu. 24maarta aayanatho, "chivari rojuna punarutthaanamlo batiki lestadani naaku telusu" andi.
25anduku yesu, "punarutthaanam, jeevam nene. nannu namminavaadu chanipoyina mallee batukutaadu, 26batiki undi nannu nammina vaaru eppuduu chaniporu. idhi nuvvu nammutunnava?" annadu. 27aame, "avunu prabhoo, nuvvu lokaniki raavalasina devuni kumaarudavaina kreestuvi ani nammutunnaanu" ani aayanatho cheppindi.
28ee maata cheppina taruvaata aame velli evariki teliyakunda tana sodari mariyanu pilichi, "bodhakudu ikkada unnaadu, ninnu pilustunnadu" andi. 29mariya adhi vinnappudu, twaragaa lechi yesu daggariki vellindi.
30yesu inka graamamloki raledu. maartanu kalusukunna chote unnaadu. 31mariyatho intlo undi aamenu odaarustunna yoodulu aame twaragaa lechi bayataku velladam chusi aame venta vellaaru. aame edavadaniki samadhi daggariki veltuu undani vaaru anukunnaru. 32appudu mariya yesu unna chotiki vachi, aayananu chusi aayana kaalla meeda padi, "prabhoo, nuvvu ikkada undi unte, naa sodarudu chanipoyevadu kaadu" andi.
33aame edavadam, aametho vachina yoodulu kuudaa edavadam yesu chusinappudu, aayana kalavaramtho aatmalo moolugutuu, "atanni ekkada pettaaru?" annadu. 34vaaru, "prabhoo, vachi chudu" annaru. 35yesu edchaadu. 36appudu yoodulu, "aayana lajarunu entagaa preminchaado chudandi" ani cheppukunnaru. 37vaarilo kontamandi, "aayana guddivari kallu terichaadu kada, itanu chanipokunda cheyyaleda?" annaru.
lajaru samadhi daggara yesu
38yesu tanalo taanu moolugutuu aa samadhi guha daggariki vellaadu. oka raayi daaniki addamgaa nilabetti undi. 39yesu, "aa raayi teesi veyyandi" annadu. chanipoyina lajaru sodari maarta yesutho, "prabhoo, ippatiki naalugu rojulayyindi. sareeram kullipotu untundi" andi. 40yesu aametho, "nuvvu nammithe, devuni mahimanu chustavani nenu neetho cheppaleda?" annadu.
41kabatti vaaru aa raayi teesi vaesaaru. yesu paiki chustuu, "tandri, naa praarthana vinnanduku neeku krutagnatalu. 42nuvvu naa praarthana eppuduu vintavani naaku telusu. kaani, naa chuttu niluchuni unna ee prajalu nuvvu nannu pampinchaavani nammaalani ee maata palikaanu" annadu.
43aayana ee maata cheppina taruvaata pedda swaramtho keka vesi, "laajaruu, bayatiki raa!" annadu. 44appudu chanipoyinavaadu kaallu chetulu samadhi battalatho chutti undagaa bayatiki vachaadu. athani mukhaniki oka batta chutti undi. appudu yesu vaaritho, "athani katlu vippi, atanni vellanivvandi" annadu.
betani mariya snehitulu yesupai viswaasamunchadam (luka 10:38-42. yohanu 12:1-7)
45appudu mariya daggariki vachina yoodullo chaalaamandi yesu chesindi chusi aayananu nammaru. 46kaani, vaarilo kontamandi velli yesu chesina panulu parisayyulaku cheppaaru.
47 yesunu samharinchaalani parisayyula kutra
47appudu mukhya yaajakulu, parisayyulu, mahaa sabhanu samavesaparichi, "manam yem cheddam? ee manishi aneka suuchaka criyalu chestunnade, 48manam itanni ilaage vadileste, andaruu itanne nammutaaru. romeeyulu vachi mana bhoominee, mana rajyanni, rentinee teesukupotaru" annaru.
49ayithe, vaarilo okadu, aa samvatsaram pradhaana yajakudiga unna kayapa vaaritho, "meekemi teliyadu. 50mana jaati antaa naasanam kakunda undalante okka manishi prajalandari kosam chanipovadam meeku laabham annadi meeru artham chesukovadam ledu" annadu. 51atadu tanantata taane ee vidhamgaa cheppaledu gaanee aa samvatsaram pradhaana yajakudiga unnaadu kabatti, jaati antati kosam yesu chanipovalani atadu pravachinchaadu. 52aa jaati kosam matrame kakunda, vividha praantaalloki chedaripoyina devuni pillalni okatigaa samakurchela yesu chanipovalani atadu pravachinchaadu. 53kabatti, aa roju nundi yesunu ela champala ani vaaru aalochana chestu vachaaru.
54anducheta yesu appatinunchi yoodullo bahirangamgaa tiragakunda, akkadanunchi velli aranya praantaaniki daggaragaa unna efraayimu ane graamamlo tana shishyulatho kalisi unnaadu. 55yoodula paska pandaga daggara padindi. chala mandi prajalu tamanu taamu suddhi chesukodaniki pandagaku munde graamaalanunchi yerushalemuku vachaaru. 56vaaru yesu kosam chustunnaru. devalayamlo nilabadi, okaritho okaru ilaa matladukuntunnaru, "meeremantaaru? aayana pandagaku rada?"
57yesu ekkada unnadi evarikainaa teliste, taamu aayananu pattukovadam kosam, vaariki teliyajeyaalani mukhya yaajakulu, parisayyulu, oka aagna jaarii chesaru.